Die Otaku Lounge in Saarbrücken schließt – Geeks Life Luxembourg
Home » Today in Geek News » Die Otaku Lounge in Saarbrücken schließt
Posted on 31. January 2018 by Kotohime in Today in Geek News // 0 Comments
About Kotohime (55 Articles) Cyril praat in parlement oor Trump se twiet | Netwerk24
Deur Llewellyn Prince 11 September 2018 07:50
Pres. Donald Trump van Amerika se omstrede twiet oor Suid-Afrika se grondhervormingsplanne gaan Dinsdag hoog op pres. Cyril Ramaphosa se agenda wees in ’n vraag-en-antwoordsessie in die parlement.
Hy sal praat oor die jongste verwikkelinge oor grondhervorming, sowel as die regering se standpunt oor Trump se opmerkings oor die grondkwessie in Suid-Afrika en die gevolge wat dit vir die diplomatieke betrekkinge tussen Suid-Afrika en Amerika kan hê, het Khusela Diko, Ramaphosa se woordvoerder, Maandag gesê.
“Pres. Ramaphosa het konsekwent aangedui dat die proses van grondhervorming binne die raamwerk van die Grondwet onderneem sal word en op ’n wyse wat die ekonomie sal laat groei, voedselsekerheid sal verseker en landbouproduksie verhoog,” het Diko in ’n verklaring gesê.
Trump het verlede maand onder meer getwiet dat hy ná ’n nuusberig oor Suid-Afrika se grondhervormingsplanne op die konserwatiewe Amerikaanse TV-stasie Fox News vir Mike Pompeo, Amerikaanse minister van buitelandse sake, opdrag gegee het om die grondkwessie en die beslaglegging en onteiening van plase en grootskaalse plaasmoorde in Suid-Afrika deeglik te ondersoek.
Trump is wyd in Suid-Afrika, ook deur Ramaphosa, daaroor veroordeel.
Ander kwessies waaroor Ramaphosa in Dinsdag se vraag-en-antwoordsessie in die Nasionale Raad van Provinsies sal praat, is werkskeppingsprojekte vir jeugdiges, sowel as die bestuur van staatsentiteite en hul ontwikkelingsrol om Suid-Afrika se ekonomie te laat groei.
Hy sal ook meer inligting gee oor die voorwaardes van lenings wat die Chinese Ontwikkelingsbank onlangs aan Eskom en Transnet toegestaan het.
Volgens Diko sal hy die vordering met die proses van leefstyl-oudits vir senior staatsamptenare as deel van die regering se verbintenis tot die bestryding van korrupsie bespreek.
Ramaphosa het Maandag in Durban, toe hy die eerste konferensie van die Internasionale Telekommunikasie-unie in Afrika geopen het, gesê beleggings in die inligtings- en kommunikasietegnologiesektor is ’n kerndeel van sy plan om $100 miljard se beleggings na Suid-Afrika te lok.
Meer oor: Pres. Cyril Ramaphosa | Pres. Donald Trump | Parlement | Vraag-En-Antwoordsessie | Twiet | Grondhervoming
Trump se twiet dui op wit vrees